Ego Th., curatus Sancti-Petri de Tornodoro, notum facio universis, presentes litteras inspecturis, quod ego concessi karissime domine mee Mathildi, comitisse Nivernensis, quod non potero vinum meum vendere, quandiu vixero, infra banna sua apud Tornodorum, nisi sicut homines ipsius comitisse de Tornodoro. Et ad majorem confirmationem hujus rei, presentibus litteris sigillum magistri Guillelmi, canonici Senonensis, cum sigillo meo feci apponi. Actum, anno Domini Mº CCº XXº quarto, mense februario.